钦定古今图书集成/明伦汇编/皇极典/第298卷 > 南汉〈刘隐 刘䶮 刘玢 刘晟 刘𬬮〉
## 钦定古今图书集成/明伦汇编/皇极典/第298卷 > 南汉〈刘隐 刘䶮 刘玢 刘晟 刘𬬮〉

《五代史·南汉世家》：“刘隐，其祖安仁，上蔡人也。后徙闽
中，商贾南海，因家焉。父谦，为广州牙将。唐乾符五年，
黄巢攻破广州，去略湖、湘间，广州表谦封州刺史、贺
江镇遏使，以御梧、桂以西。岁馀，有兵万人，战舰百馀
艘。谦三子，曰隐、台、岩。谦卒，广州表隐代谦封州刺史。
乾宁中，节度使刘崇龟死，嗣薛王知柔代为帅。行至”
湖南，广州将卢琚、单𤣱作乱，知柔不敢进。隐以封州
兵攻杀琚，𤣱迎知柔，知柔辟隐行军司马。其后徐彦
若代知柔，表隐节度副使，委以军政。彦若卒，军中推
隐为留后。天祐二年，拜隐节度使。梁开平元年，加检
校太尉兼侍中。二年，兼静海军节度、安南都护。三年，
加检校太师兼中书令，封南平王。隐父子起封州，遭
世多故，数有功于岭南，遂有南海。隐复好贤士。是时
天下已乱，中朝人士以岭外最远，可以避地，多游焉。
唐世名臣谪死南方者，往往有子孙，或当时仕宦遭
乱不得还者，皆客岭表。王定保、倪曙、刘濬、李衡、周杰、
杨洞潜、赵光引之徒，隐皆招礼之。定保，容管巡官；曙，
唐太学博士；濬，崇望“之子，以避乱往。”衡，德裕之孙，唐
右补阙，以奉使往，皆辟置幕府，待以宾客。杰善星历，
唐司农少卿，因避乱往，隐数问以灾变，杰耻以星术
事人，尝称疾不起，隐亦客之。洞潜初为邕管巡官，秩
满客南海，隐尝师事之，后以为节度副使。及䶮僭号，
为陈《吉凶礼法》，为国制度，略有次序，皆用此数人焉。
乾化元年，进封隐南海王，是岁卒，年三十八，弟䶮立。
䶮初名岩，谦庶子也。其母段氏生䶮于外舍，谦妻韦
氏素妒，闻之怒，拔剑而出，命持䶮至，将杀之。及见而
悸，剑辄堕地，良久曰：“此非常儿也！”后三日，卒杀段氏，
养䶮为己子。及长，善骑射，身长七尺，垂手过膝。隐为
行军司马，䶮亦辟薛王府谘议参军。隐镇南海，䶮为
副使。隐卒，䶮代立。乾化二年，除清海军节度使、检校
太保、同平章事。三年，加检校太傅。末帝即位，悉以隐
官爵授䶮，䶮封南海王。唐末，南海最后乱。僖宗以后，
大臣出镇者，天下皆乱，无所之，惟除南海而已。自隐
始，亦自立。是时，交州曲颢、桂州刘士政、邕州叶《广略》、
容州庞巨昭分据诸管，卢光稠据虔州，以攻岭上，其
弟光睦据潮州，子延昌据韶州。高州刺史刘昌鲁、新
州刺史刘潜及江东七十馀寨，皆不能制。隐攻韶州，
䶮曰：“韶州所赖者光稠，击之，虔人必应，应则首尾受
敌，此不宜直攻而可以计取。”隐不听，果败而归。因尽
以兵事付䶮，悉平诸寨，遂杀昌鲁等，更置刺史。卒出
兵攻败卢氏，取潮、韶，又西与马殷争容、桂。殷取桂管，
虏士政。䶮取容管，逐巨昭，又取邕管。隐䶮自梁初受
封爵，禀正朔而已。贞明三年，䶮即皇帝位，国号大越，
改元曰乾亨。追尊安仁文皇帝、谦圣武皇帝、隐襄皇
帝，立三庙，置百官。以杨洞潜为兵部侍郎，李衡礼部
侍郎，倪曙工部侍郎，赵光引兵部尚书，皆平章事。光
引自以唐甲族，耻事伪国，常怏怏思归。䶮乃习为光
引手书，遣使间道至洛阳，召其二子损、益并其家属
皆至，光引惊喜，为尽心焉。䶮性聪悟而苛酷，为刀锯
支解刳剔之刑，每视杀人，则不胜其喜，不觉朵颐，垂
涎呀呷，人以为真蛟蜃也。又好奢侈，悉聚南海珍宝，
以为玉堂珠殿。二年，祀天南郊，大赦境内，改国号汉。
䶮初欲僭号，惮王定保，不从，遣定保使荆南。及还，惧
其非己，使倪曙劳之，告以建国。定保曰：“建国当有制
度，吾入南门，清海军额犹在，四方其不取笑乎？”䶮笑
曰：“吾备定保久矣，而不思此，宜其讥也。”三年，册越国
夫人马氏为皇后。马氏，楚王殷女也。四年春，置选部
贡举，放进士、明经十馀人，如唐故事，岁以为常。七年，
唐庄宗入汴，䶮惧，遣宫苑使何词入询中国虚实，称
大汉国主致书大唐皇帝。词还，言唐必乱，不足忧，䶮
大喜。又性好夸大，岭北商贾至南海者，多召之使升
宫殿，示以珠玉之富，自言家本咸、秦，耻王蛮夷，呼唐
天子为洛州刺史。是岁，云南骠信郑旻遣使致朱鬃
白马以求婚，使者自称皇亲母弟，清容布燮兼理，赐
金锦袍、虎绫纹攀金装刀，封归仁庆侯，食邑一千户，
持节郑昭淳。昭淳好学，有文辞，䶮与游燕赋诗，䶮及
群臣皆不能逮，遂以隐女增城县主妻旻。八年，作南

应龙见之祥。有胡僧言：谶书“灭刘氏者，䶮也。”䶮乃采
《周易》“飞龙在天”之义为䶮字音俨以名焉。四年，楚人
以舟师攻封州，封州兵败于贺江。䶮惧，以《周易》筮之，
遇大有，遂赦境内，改元曰大有。遣将苏章以神弩军
三千救封州。章以两铁索沈贺江中，为巨轮于岸上
筑堤以隐之，因轻舟迎战，阳败而奔，楚人逐之，章举
巨轮挽索锁楚舟，以彊弩夹江射之，尽杀楚人。三年，
遣将李守鄘、梁克贞攻交阯，擒曲承美。承美至南海，
䶮登仪凤楼受俘，谓承美曰：“公常以我为伪廷，今反
面缚，何也？”承美顿首伏罪，乃赦之。承美，颢子也。克贞
又攻占城，掠其宝货而归。四年，爱州杨廷艺叛，攻交
州，刺史李进遁归。䶮遣承旨程宝攻廷艺，宝战死。五
年，封子耀枢邕王，龟图康王，洪度秦王，洪熙晋王，洪
昌越王，洪弼齐王，洪雅韶王，洪泽镇王，洪操万王，洪
杲循王，洪𬀩息王，洪邈高王，洪简同王，洪建益王，洪
济辨王，洪道贵王，洪照宜王，洪政通王，洪益定王。九
年，遣将军孙德成攻蒙州，不克。十年，交州牙将皎公
羡杀杨廷艺自立。廷艺故将吴权攻交州，公羡来乞
师。䶮封洪操交王，出兵白藤以攻之。䶮以兵驻海门，
权已杀公羡，逆战海口，植铁橛海中。权兵乘潮而进，
洪操逐之，潮退舟还，《轹撅》者皆覆，洪操战死，䶮收馀
众而还。十五年，䶮卒，年五十四，谥天皇大帝，庙号高
祖，陵曰“康陵。”子玢立。

玢，初名洪度，封秦王。䶮子耀枢、龟图皆早死，玢次当
立，䶮病卧寝中，召右仆射王翻与语，呼洪度、洪熙小
字曰：“寿巂虽长，然皆不足任吾事，惟洪昌类我，吾欲
立之，奈何吾子孙不肖，后世如鼠入牛角，势当渐小
尔。”因泣下。歔、欷、翻为䶮谋，出洪度以邕州，洪熙容州，
然后立洪昌为太子。议已定，崇文使萧益入问疾，䶮
以告之。益谏曰：“少者得立，长者争之，祸始此矣。”由是
洪度卒得立，更名玢，改元曰光天。尊母赵昭仪为皇
太妃，以晋王洪熙辅政。玢立，果不能任事。䶮在殡，召
伶人作乐，饮酒宫中，裸男女以为乐，或衣墨缞，与娼
女夜行，出入民家。由是山海间盗贼竞起。妖人张遇
贤自称中天八国王，攻陷循州。玢遣越王洪昌、循王
洪杲攻之。遇贤围洪昌等于钱帛馆，裨将万景忻、陈
道庠力战，挟二王溃围而走，玢莫能省。岭东皆乱，洪
熙日益进声妓，诱玢为荒恣，玢亦颇疑诸弟图己，敕
宦官守宫门，入者皆露，索洪熙、洪杲、洪昌阴遣陈道
庠养勇士刘思潮、谭令禋、林少彊、少良、何昌延等习
为《角，觗》以献。玢玢宴长春宫以阅之。玢醉起，道庠与
思潮等随至寝门，拉杀之，尽杀其左右。玢立二年，年
二十四，谥曰殇。弟晟立。

晟，初名洪熙，封晋王，既弑玢，遂自立，改元曰应干。以
洪昌为兵马元帅知政事，洪杲副元帅，刘思潮等封
功臣。晟既弑兄立不顺，惧众不服，乃益峻刑法以威
众。已而洪杲屡请讨贼，阴劝晟诛思潮等以止外议。
晟大怒，使使者夜召洪杲。洪杲知不免，乃留使者入，
具沐浴诣佛前祝曰：“洪杲误念来生王宫，今见杀矣，
后世当生民家，以免屠害。”因涕泣与家人诀别，然后
赴召，至则杀之。冬，晟祀天南郊，改元曰乾和。群臣上
尊号曰大圣文武大明至道大光孝皇帝。二年夏，遣
洪昌祠襄帝陵于海曲，至昌华宫，晟使盗刺杀之，晟
自杀。洪杲由是与诸弟有隙，而洪昌最贤，䶮素所欲
立者，晟尤忌之，故先及害。镇王洪泽，居邕州，有善政，
是岁，凤凰见邕州，晟怒，使人鸩杀之，而诸弟相次皆
见杀。三年，杀其弟洪雅，又杀刘思潮等五人。思潮等
死，陈道庠惧，不自安，其友邓伸以荀悦《汉纪》遗之，道
庠莫能晓，伸骂曰：“憝獠，韩信诛而彭越醢，皆在此书
矣！”道庠悟，益惧。晟闻之大怒，以道庠、伸下狱，皆斩于
市，夷其族。以右仆射王翻为英州刺史，使人杀之于
路。五年，晟弟洪弼、洪道、洪益、洪济、洪简、洪建、洪𬀩、洪
照，同日皆见杀。六年，遣工部郎中、知制诰锺允章聘
楚以求婚，楚不许。允章还，晟曰：“马公复能经略南土
乎？”是时，马希广新立，希萼起兵武陵，湖南大乱。允章
具言楚可攻之状。晟乃遣巨象指挥使吴珣、内侍吴
怀恩攻贺州，已克之，楚人来救。珣凿大阱于城下，覆
箔于上，以土傅之。楚兵逼城，悉陷阱中，死者数千，楚
人皆走。珣等攻桂州及连、宜、严、梧、蒙五州，皆克之，掠
全州而还。九年冬，又遣内侍潘崇彻攻郴州，李景兵
亦在，与崇彻等遇战，大败景兵于宜章，遂取郴州。晟
益得志，遣巨舰指挥使暨彦赟以兵入海，掠商人金
帛，作离宫游猎。故时刘氏有南宫、大明、昌华、甘泉、玩
华、秀华、玉清、太微诸宫，凡数百，不可悉纪。宦者林延
遇、宫人卢琼仙内外专恣，为杀戮，晟不复省。尝夜饮
大醉，以瓜置伶人尚玉楼项，拔剑斩之以试剑，因并
斩其首。明日酒醒，复召玉楼侍饮。左右白“巳杀之”，晟
叹息而已。十年，潮南王进逵以兵五万率溪洞蛮攻
郴州，潘崇彻败逵于蚝石，斩首万馀级。十一年，晟病
甚，封其子继兴卫王，旋兴桂王，庆兴荆王，保兴祥王崇兴梅王。十二年，晟亲耕藉田。交州吴昌濬遣使称
臣求节钺。昌濬者，权子也。权自䶮时据交州，䶮遣洪
操攻之，洪操战死，遂弃不复攻。权死于昌岌立。昌岌
卒，弟昌濬立，始称臣于晟。晟遣给事中李玙以旌节
招之，玙至白州，昌濬使人止玙曰：“海贼为乱，道路不
通。”玙不果行。晟杀其弟洪邈，十三年，又杀其弟洪政，
于是䶮之诸子尽矣。显德三年，世宗平江北，晟始惶
恐，遣使修贡于京师，为楚人所隔，使者不得行。晟忧
形于色。又尝自言知星末年，月食，牛女间，出书占之，
叹曰：“吾当之矣！”因为长夜之饮。十六年，卜葬域于城
北，运甓为圹，晟亲临视之。是秋卒，年三十九，谥曰文
武光圣明孝皇帝，庙号中宗，陵曰昭陵。子𬬮立。
𬬮初名继兴，封卫王。晟卒，以长子立，改元曰大宝。晟
性刚忌，不能任臣下，而独任其嬖幸宦官宫婢延遇、
琼仙等至，𬬮尤愚，以谓群臣皆自有家室，顾子孙不
能尽忠，惟宦者亲近可任，遂委其政于宦者龚澄枢、
陈延寿等。至其群臣有欲用者，皆阉然后用。澄枢等
既专政，𬬮乃与宫婢波斯女等淫戏后宫，不复出省
事。延寿又引女巫樊胡子自言“玉皇降胡子身。”𬬮于
内殿设帐幄，陈宝贝。胡子冠远游冠，衣紫霞裾，坐帐
中宣祸福，呼𬬮为太子皇帝，国事皆决于胡子，卢琼
仙、龚澄枢等争附之。胡子乃为𬬮言：“澄枢等皆上天
使来辅太子，有罪不可问。”尚书左丞锺允章参政事，
深嫉之，数请诛宦官，宦官皆仄目。二年，𬬮祀天南郊，
前三日，允章与礼官登坛，四顾指麾，宦者许彦真望
见之，曰：“此谋反耳。”乃拔剑升坛，允章迎叱之，彦真驰
走告允章反。𬬮下允章狱，遣礼部尚书薛用丕治之。
允章与用丕有旧，因泣下曰：“吾今无罪，自诬以死固
无恨。然吾二子皆幼，不知父冤，俟其长，公可告之。”彦
真闻之，骂曰：“反贼欲使而子报仇耶！”复入白𬬮，并捕
二子系狱，遂族诛之。陈延寿谓𬬮曰：“先帝所以得传
陛下者，由尽杀群弟也。”劝𬬮稍诛诸王，𬬮以为然，杀
其弟桂王璇兴。是岁，建隆元年也。𬬮将邵廷琄言于
𬬮曰：“汉乘唐乱，居此五十年，幸中国有故，干戈不及，
而汉益骄于无事。今兵不识旗鼓，而人主不知存亡。
夫天下乱久矣，乱久而治，自然之势也。今闻真主已
出，必将尽有海内，其势非一，天下不能已。劝𬬮修兵
为备，不然，悉珍宝奉中国，遣使以通好。”𬬮懵然莫以
为虑，恶廷琄言直，深恨之。四年，芝菌生宫中，野兽触
寝门，苑中羊吐珠，井旁石自立，行百馀步而仆。樊胡
子皆以为符瑞，讽群臣入贺。五年，𬬮以宦者李托养
女为贵妃，专宠。托为内太师，居中专政。许彦真既杀
锺允章，恶龚澄枢等居己上，谋杀之。澄枢使人告彦
真反，族诛之。七年，王师南伐，克郴州，晟所遣将暨彦
赟与其刺史陆光图皆战死，馀众退保韶州。𬬮始思
廷琄言，遣廷琄以舟兵出洸口抗王师。会王师退舍，
廷琄训士卒，修战备，岭人倚以为良将。有谮者投无
名书，言廷琄反，𬬮遣使者赐死。士卒排军门见使者，
诉廷琄无反状，不能救，为立祠于洸口。八年，交州吴
昌文卒，其佐吕处玶与峰州刺史乔知祐争立，交、阯
大乱，驩州丁琏举兵击破之，𬬮授琏交州节度。九年，
南海民妻生子，两首四臂。是时，太祖皇帝诏李煜谕
𬬮使称臣，𬬮怒，囚煜使者龚慎仪。十三年，诏潭州防
御使潘美出师，师次白霞𬬮，遣龚澄枢守贺州，郭崇
岳守桂州，李托守韶州以备。是岁秋，潘美平贺州。十
月，平韶州，又平桂州。十一月，平连州。𬬮喜曰：“韶、桂、连、
贺，本属湖南，今北师取之足矣，其不复南也。其愚如
此。”十二月，平韶州。开宝四年正月，平英、雄二州，𬬮将
潘崇彻先降。师次泷头，𬬮遣使请和，求缓师。二月，师
度马迳，𬬮遣其右仆射萧漼奉表降漼，行𬬮惶迫复
命，整兵拒命。美等进师，𬬮遣其弟祥、王保兴率文武
诣美军降，不纳。龚澄枢、李托等谋曰：“北师之来，利吾
国宝货尔，焚为空城，师不能驻，当自还也。”乃尽焚其
府库宫殿，𬬮以海舶十馀，悉载珍宝嫔御将入海。宦
官乐范窃其舟以逃归。师次白田，𬬮素衣白马以降。
献俘京师，赦𬬮为左千牛卫大将军，封恩赦侯。其后
事具《国史》。